Document ID: /roh_data/filtered/fineweb-2-filterrobots_roh.jsonl.gz/32582

Sco quai che Damian Dosch, il manader da la scola Val Alvra Dafora ha ditg, haja la scola rumantscha da Lantsch adina dapli fadia d'esser ina scola rumantscha. Il problem saja, ch’adina dapli scolaras e scolars derivian da famiglias da lingua tudestga. En scolina derivian per exempel 5 da 19 scolarets da famiglias betg rumantschas. Cun l’emna da project cun il titel «Rumantsch è cool» han ins vulì far attent sin l’impurtanza dal rumantsch, uschia Damian Dosch.
Durant l’emna da project ha la scola tranter auter visità la Lia Rumantscha ed RTR a Cuira, ed igl ha dà in concert cun Pascal Gamboni. Ils resultats da las scolaras ed ils scolars èn vegnids preschentads al «café rumantsch» la gievgia saira.
RR actualitad 08:00